വാക്സിന് എടുത്ത വിനോദസഞ്ചാരികള്ക്ക് പ്രവേശനം അനുവദിച്ച് സൗദി: നേരിട്ട് പ്രേവേശിക്കാം, ഇനി ക്വാറന്റീനില്ല രണ്ടു ഡോസ് കോവിഡ് വാക്സീന് സ്വീകരിച്ച വിനോദ സഞ്ചാരികള്ക്കാണ് ഓഗസ്റ്റ് ഒന്നു മുതല് സൗദിയില് ക്വാറന്റീന് ഇല്ലാതെ തന്നെ നേരിട്ട് പ്രവേശനം അനുവദിക്കുന്നത്. ടൂറിസ്റ്റ് മന്ത്രാലയം ഈ കാര്യം വ്യക്തമാക്കി . അംഗീകൃത വാക്സിനേഷന് സര്ട്ടിഫിക്കറ്റും രാജ്യത്ത് പ്രവേശിക്കുന്നതിന് 72 മണിക്കൂര് മുമ്ബ് എടുത്ത പിസിആര് ടെസ്റ്റിന്റെ നെഗറ്റീവ് ഫലവും ഹാജരാക്കുക തന്നെ വേണം. വാക്സിനേഷന് വിവരങ്ങള് സര്ക്കാര് ഇലക്ട്രോണിക് പോര്ട്ടല് ആയ https:muqeem.savaccineregistrationhome എന്ന സൈറ്റില് റജിസ്റ്റര് ചെയ്തിരിക്കുകയും വേണം. മാത്രമല്ല തവക്കല്നാ ആപ്ലിക്കേഷനില് അപ്ഡേറ്റ് ചെയ്തിരിക്കണം. പൊതു സ്ഥലങ്ങളില് പ്രവേശിക്കണമെങ്കില് തവക്കല്ന കാണിക്കല് നിര്ബന്ധമാണെന്നും പറഞ്ഞിരിക്കുകയാണ്. വിനോദസഞ്ചാരികളെ ഉള്പ്പെടുത്തുന്ന രീതിയില് തവക്കല്ന ആപ്ലികേഷന് പുതുക്കുകയും ചെയ്യും. താത്കാലിക സന്ദര്ശകര്ക്ക് അവരുടെ പാസ്പോര്ട്ട് നമ്ബര് ഉപയോഗിച്ച് തവക്കല്നയില് റജിസ്റ്റര് ചെയ്യാന് കഴിയുന്ന വിധത്തിലാണ് സൗകര്യങ്ങള് ഒരുക്കിയിരിക്കുന്നതെന്ന് അധികൃതര് പറഞ്ഞു . ഷോപ്പിംഗ് മാളുകള്, സിനിമാശാലകള്, റസ്റ്ററന്റുകള്, വിനോദ വേദികള് എന്നിവയുള്പ്പെടെ സൗദി അറേബ്യയിലെ ഏതു പൊതു സ്ഥലങ്ങളിലും പ്രവേശിക്കുന്നതിന് ഈ അപ്ലിക്കേഷന് അനിവാര്യം തന്നെയാണ്. ഫൈസര്, അസ്ട്രാസെനിക്ക, മോഡേണ, ജോണ്സന് ജോണ്സന് എന്നിവയാണ് സൗദിയില് ഇപ്പോള് അംഗീകരിച്ച വാക്സീനുകള്. ഇവയില് ആദ്യ മൂന്നെണ്ണം രണ്ടു ഡോസും ജോണ്സന് ജോണ്സന് ഒരു ഡോസും സ്വീകരിച്ചവരാണ് പൂര്ണ വാക്സീന് നേടിയവരുടെ പട്ടികയില് ഉള്പ്പെടുത്തുന്നത്. ഈ വാക്സിനുകളില് ഏതെങ്കിലും ഒന്ന് ഒരു ഡോസ് സ്വീകരിച്ചവര് പിന്നീട് സിനോഫാര്ം അല്ലെങ്കില് സിനോവാക് വാക്സീന്റെ രണ്ടാം ഡോസ് സ്വീകരിക്കുകയും ചെയ്താലും സൗദിയില് അംഗീകരിക്കുക തന്നെ ചെയ്യും . 2019 സെപ്റ്റംബറിലാണ് സൗദിയില് പുതിയ വിനോദ സഞ്ചാര വീസ പദ്ധതിക്ക് തുടക്കമിട്ടത്. വിവിധ രാജ്യങ്ങളില് നിന്നുള്ള ടൂറിസ്റ്റുകള്ക്ക് സൗദിയില് പ്രവേശിക്കാന് സാധിച്ചപ്പോള് കോവിഡ് തുടങ്ങുന്നതിന്റെ മുമ്ബ് ആറു മാസത്തിനുള്ളില് നാലു ലക്ഷം വിനോദ സഞ്ചാര വീസകള് ഇഷ്യു ചെയ്തതായി ഭരണാധികാരികള് ചൂണ്ടിക്കാണിച്ചു. 2020 ജൂണ് മുതല് സെപ്റ്റംബര് വരെയുള്ള കാലയളവില് ഹോട്ടലുകള്, റസ്റ്ററന്റുകള്, വിനോദം, സാംസ്കാരിക പ്രവര്ത്തനങ്ങള് എന്നീ മേഖല 33 ശതമാനം വര്ധനവ് ആണ് ഉണ്ടായിരിക്കുന്നത്.